241 π.Χ.

Γεγονότα 
10 Μαρτίου - Α΄ Καρχηδονιακός Πόλεμος: Οι Ρωμαίοι βυθίζουν τον στόλο της Καρχηδόνας στις Αιγάδες Νήσους βάζοντας τέλος στον Α' Καρχηδονιακό Πόλεμο.
Ο βασιλιάς της Σπάρτης, Άγις Δ΄, που ανήκε στη δυναστεία των Ευρυποντιδών, φεύγει από τη Σπάρτη προκειμένου να ενισχύσει τον Άρατο τον Σικυώνιο στον πόλεμο με τους Αιτωλούς. Μετά την επιστροφή του, διαπιστώνει ότι οι υποστηρικτές του είναι δυσαρεστημένοι με την ηγεσία του θείου του, Αγησίλαου, και απογοητευμένοι από την καθυστέρηση της εφαρμογής των μεταρρυθμίσεων του Άγι Δ΄. Ως αποτέλεσμα, ο Λεωνίδας Β' της δυναστείας των Αγιαδών αποκτά την εξουσία με την υποστήριξη των μισθοφόρων. Προκειμένου να μην εμπλακεί σε πόλεμο με τον Λεωνίδα Β', ο Άγις Δ' καταφεύγει σ' ένα ναό ζητώντας άσυλο αλλά τελικά παρασύρεται έξω απ' αυτόν και με συνοπτικές διαδικασίες εκτελείται μαζί με τη μητέρα του και τη γιαγιά του.  
Ο Αρχίδαμος Ε΄ διαφεύγει στη Μεσσηνία μετά τη δολοφονία του αδελφού του, Άγι Δ'. 
Ως στρατηγός της Αχαϊκής Συμπολιτείας, ο Άρατος ο Σικυώνιος νικά τους Αιτωλούς στην Πελλήνη και στη συνέχεια ακολουθεί πολιτική εγκαθίδρυσης δημοκρατιών στην Πελοπόννησο.  
Ο Άτταλος Α' διαδέχεται τον θείο του, Ευμένη Α', στο θρόνο της Περγάμου.
 Λαμβάνει τέλος ο Λαοδίκειος ή Γ΄ Συριακός Πόλεμος με ήττα των Σελευκιδών.

 Γεννήσεις 
Αντίοχος Γ΄ ο Μέγας, βασιλιάς των Σελευκιδών
Μάγας, πρίγκιπας της Αιγύπτου

 Θάνατοι 
Άγις Δ΄, βασιλιάς της Σπάρτης
Ευμένης Α', ηγεμόνας της Περγάμου

Κατηγορία:Έτη